Eesti Meediaorganisatsioonide Liit
Eesti Meediaorganisatsioonide Liit on mittetulundusorganisatsioon, mis koondab Eesti trükimeedia ettevõtete esindusorganisatsioone. Liit loodi 2011. aasta juunis. Selle liikmed on Eesti Ajalehtede Liit, Eesti Ajakirjade Liit ja Eesti Meediaagentuuride Liit. Ühena esimestest projektidest kuulutas Eesti Meediaorganisatsioonide Liit välja kava korraldada Eesti Lugejaskonna Uuring, mis annaks tervikliku ülevaate Eesti trükiajakirjanduse lugemistrendidest. Uuringu teostaja 2012–2016 valiti konkursil, mille tähtaeg oli 1. oktoober 2011.